[pic] | COMISIA EUROPEANĂ |

Bruxelles, 1.4.2011

COM(2011) 167 final

2009/0059 (COD)

AVIZ AL COMISIEIîn temeiul articolului 294 alineatul (7) litera (c) din Tratatul privind funcționarea Uniunii Europene,privind amendamentele Parlamentului Europeanla poziția Consiliului privindpropunerea de

REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 1934/2006 privind stabilirea unui instrument financiar pentru cooperarea cu țările industrializate și celelalte țări și teritorii cu venituri ridicate (ITI Plus)

2009/0059 (COD)

AVIZ AL COMISIEIîn temeiul articolului 294 alineatul (7) litera (c) din Tratatul privind funcționarea Uniunii Europene,privind amendamentele Parlamentului Europeanla poziția Consiliului privindpropunerea de

REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentul (CE) nr. 1934/2006 privind stabilirea unui instrument financiar pentru cooperarea cu țările industrializate și celelalte țări și teritorii cu venituri ridicate (ITI Plus)

1. Introducere

În conformitate cu articolul 294 alineatul (7) litera (c) din Tratatul privind funcționarea Uniunii Europene, Comisia emite un aviz privind amendamentele propuse de Parlamentul European în a doua lectură. Comisia prezintă mai jos avizul său privind amendamentele propuse de Parlament.

2. Context

Data transmiterii propunerii către Parlamentul European și către Consiliu: 21 aprilie 2009

Documentul COM (2009) 197 final 2-2009/0059 (COD), corrigendum 30 noiembrie 2009, modificat la 1 decembrie 2009 (intrarea în vigoare a Tratatului de la Lisabona)

Data avizului Parlamentului în prima lectură: 21 octombrie 2010

Data la care propunerea modificată a fost trimisă Parlamentului European și Consiliului: nu este cazul

Data acordului politic privind poziția Consiliului: nu este cazul

Data adoptării formale a poziției Consiliului: 10 decembrie 2010

Data avizului Parlamentului în a doua lectură: 3 februarie 2011

3. Obiectul propunerii

În contextul evaluării intermediare a instrumentelor financiare pentru acțiunea externă, Comisia a prezentat această propunere pentru a umple un vid legislativ , respectiv faptul că UE nu poate finanța activități care nu intră clar în categoria asistenței oficiale pentru dezvoltare (AOD) în patruzeci și șase dintre țările partenere ale UE din lume.

Această situație se datorează faptului că regulamentul privind Instrumentul de cooperare pentru dezvoltare (ICD) [articolul 2 alineatul (4)] exclude majoritatea măsurilor care nu îndeplinesc criteriile necesare pentru a fi considerate asistență oficială pentru dezvoltare, care sunt stabilite de Comitetul de asistență pentru dezvoltare (CAD) al Organizației pentru Cooperare și Dezvoltare Economică (OCDE) (prin urmare eligibile conform CAD), existând doar un număr limitat de excepții. Nu există alte dispoziții juridice care să permită finanțarea unor măsuri care nu pot fi considerate AOD în țările care fac obiectul ICD.

În câteva domenii, Comisia și Parlamentul au avut opinii divergente cu privire la capacitatea de a fi considerate AOD (eligibilitatea conform CAD) a anumitor acțiuni. PE a identificat o serie de exemple problematice pe care nu le-a considerat eligibile ca AOD în cursul procesului de „control democratic” (atunci când Comisia consultă PE cu privire la documente de strategie și programe multianuale) și, de asemenea, în cursul procedurii de comitologie (atunci când analizează programele de acțiune anuale). Ulterior, PE a adoptat o serie de rezoluții în care condamna Comisia pentru faptul că și-a depășit competențele de execuție prin adoptarea unor astfel de proiecte în temeiul Regulamentului ICD și solicita retragerea proiectelor în cauză.

Prin urmare, unele tipuri de acțiuni au fost finanțate în afara ICD, în cadrul acțiunilor pregătitoare create de către Parlamentul European în acest scop (și anume, schimburi economice și științifice cu India și China, cooperare cu țările din grupul țărilor cu venituri medii din Asia și America Latină). Acțiunile pregătitoare s-au încheiat în 2009. S-a ajuns la un acord între comisarul Ferrero-Waldner și președinții comisiei relevante din Parlamentul European, potrivit căruia elevii și profesorii europeni care participă la activitățile de cooperare externă din cadrul programului Erasmus Mundus vor primi finanțare din ICD doar până la sfârșitul anului 2009. Umplerea acestui vid legislativ ar trebui, de asemenea, să permită finanțarea unor proiecte în materie de energie și a unor activități de diplomație publică care nu îndeplinesc criteriile de eligibilitate pentru AOD (de exemplu, în Asia, în Asia Centrală și în Irak/Iran).

Propunerea Comisiei este o soluție ad hoc pragmatică la această problemă: adaugă pur și simplu țările ICD la lista țărilor care pot beneficia de finanțare prin Instrumentul pentru țările industrializate existent. Acest instrument a fost considerat cel mai potrivit pentru că UE îl folosește pentru a finanța cooperarea în alte scopuri decât cele legate de dezvoltare. Obiectivul său general de politică se va aplica și țărilor ICD: „de a furniza un răspuns la necesitatea de a consolida legăturile și de a institui cu acestea mai multe relații pe bază bilaterală, regională sau multilaterală pentru a crea un mediu mai favorabil dezvoltării relațiilor dintre Comunitate și aceste țări și teritorii și de a favoriza dialogul, promovând, în același timp, interesele Comunității”.

Propunerea vizează numai perioada 2010-2013, iar domeniul său de aplicare este limitat în ceea ce privește conținutul său politic și implicațiile bugetare. Propunerea nu aduce atingere niciunei propuneri viitoare privind noua generație de instrumente financiare pentru acțiune externă în contextul următorului cadru financiar.

Propunerea Comisiei a fost deja acceptată de PE din punct de vedere bugetar : pentru a înlocui acțiunile pregătitoare și a permite finanțarea unor acțiuni neeligibile ca AOD, au fost create noi linii bugetare în bugetul pentru anul 2010 cu creditele necesare, în așteptarea adoptării formale a propunerii. În cazul în care propunerea nu este adoptată, atunci creditele bugetare nu pot fi executate în absența unui temei juridic.

4. Avizul Comisiei privind amendamentele Parlamentului European

4.1 Amendamente acceptate de Comisie

Comisia poate accepta textul convenit între cele trei instituții în timpul trialogurilor care au avut loc în octombrie și noiembrie 2010 [considerentele (1), (2), (3), (4), (5), (6), (7), (8), (9) și articolele 1, 2, 3, 4, 5 alineatul (2), 7, 8, 9 alineatul (1), 12, 13 și 14]. Cu titlu informativ, aceste considerente și articole au fost deja aprobate de Consiliu în prima lectură.

4.2 Amendamente respinse de Comisie

Comisia nu poate accepta articolele legate de actele delegate și de aspectele de comitologie [considerentul (8a), articolul 6 alineatul (1), articolele 14a, 14b, 14c (acte delegate), articolul 6 alineatul (3), ștergerea articolului 15 (comitologie)].

Comisia nu poate accepta articolul 16 privind dispozițiile financiare, care prevede că fondurile aferente ICD nu pot fi folosite pentru a finanța ITI Plus. Acest amendament nu este acceptabil. Decizia privind sursa de finanțare este prerogativa autorităților bugetare în momentul adoptării, în fiecare an, a bugetului. Aceasta nu poate face obiectul unui act legislativ. Articolul trebuie să respecte dispozițiile standard prevăzute în fiecare instrument financiar. Cu toate acestea, pentru a facilita ajungerea la un acord și pentru a reconforta instituțiile, Comisia este dispusă să dea o declarație în care să reamintească faptul că valoarea financiară de referință stabilită la articolul 16 pentru țările enumerate în anexa II va fi executată apelându-se la liniile bugetare consacrate acestora, care sunt prevăzute pentru alte activități decât cele de asistență oficială pentru dezvoltare.

5. Concluzie

Discuțiile cu colegislatorii vor continua după a doua lectură în vederea încercării de a se ajunge la o soluție consensuală, de preferință acordându-se PE drepturi importante de control pentru restul perioadei de programare multianuală în curs și păstrându-se deschise o serie de opțiuni pentru perioada următoare, inclusiv posibilitatea recurgerii la acte delegate, respectându-se totodată criteriile stabilite la articolul 290 din TFUE.